Liberálno-demokratická strana (Japonsko)

Liberálno-demokratická strana (, skratka LDP) je japonská politická strana, založená v roku 1955. Ide o tradične dominantnú stranu na japonskej politickej scéne, ktorej členovia s výnimkou období v rokoch 1993–1996 a 2009–2012 vždy zastávali úrad premiéra krajiny.

Vo voľbách v roku 2012 opätovne strana získala kontrolu nad vládou. V súčasnosti má 283 kresiel v dolnej komore parlamentu a 125 v hornej komore, čo jej spolu s koaličnou stranu Komeito zaručuje absolútnu väčšinu v oboch komorách. Bývalý premiér Šinzó Abe a mnohí súčasní a bývalí ministri za LDP sú tiež známi členovia Nippon Kaigi, monarchistického a popieračského hnutia. Súčasným premiérom Japonska je od septembra predsedsa LDP, Jošihide Suga.

Vývoj a charakteristika 
LDP vznikla v roku 1955 zlúčením Japonskej demokratickej strany a Liberálnej strany. Preto je si ju možné mýliť aj s už v súčasnosti nefunkčnou Liberálnou stranou z roku 1998 , ktorá sa zlúčila s  aby vytvorili , hlavnú opozičnú stranu do roku 2017.

Politika strany je konzervatívna (s liberálnymi aj národno-sociálnymi prúdmi), ekonomicky a proamericky orientovaná, čo sa v minulosti prejavilo predovšetkým podporou bezpečnostnej politiky bývalej Bushovej administratívy. V súčasnosti je japonská vláda považovaná s premiérom Abem za najväčšieho podporovateľa politiky amerického prezidenta Donalda Trumpa.

Z dôvodu takpovediac neprerušeného vládnutia strany od samotného založenia v roku 1955 došlo k veľmi úzkemu prepojeniu tamojšej byrokracie a hospodárstva, tj. ku tzv. klientelizmu, čo na jednej strane prispelo k pravidelným korupčným škandálom, na druhej strane k povojnovému japonskému hospodárskemu rastu.  

Strana, obzvlášť odkedy ju vedie ako líder Abe, dlhodobo podporuje pozvoľné upúšťanie od pacifistického článku 9 japonskej povojnovej ústavy, ktorý pôsobenie japonskej armády (JSDF) obmedzuje na sebaobranu. Jej členov tiež obviňujú z kontroverzií pri návšteve tokijskej svätyne Jasukuni, v ktorej sú uctievané duše padlých japonských vojakov vrátane usvedčených vojnových zločincov z druhej svetovej vojny.

Frakcie 
Pre stranu, ostatne ako pre všetky japonské politické strany, je typické frakcionárstvo vo vnútri strany. Navonok síce LDP vystupuje jednotne, v skutočnosti však jednotliví členovia sú členmi frakcií (habatsu), menších častí organizácie. Pre japonské frakcionárstvo je charakteristická stabilita a inštitucionalizácia. Frakcie v LDP existujú od jej založenia, a hoci sa ich názvy a zloženie zmenilo, sú terajšie frakcie dohľadateľné až k tým pôvodným. 

Frakcie poskytujú pre svojich členov služby, bez ktorých by v politike nemohli byť úspešní, vrátane finančnej podpory kancelárií poslancov a volebných kampaní, keďže náklady na fungovanie od štátu sú nepostačujúce.  

V roku 2018 fungovalo sedem hlavných frakcií vrátane Seiwa, Heisei, Kōchikai, Shisuikai. Dve najväčšie s Tarom Asom a Fumijom Kišidom otvorene podporujú premiéra Abeho.

 Seiwa je v súčasnosti vedená Hirojukim Hosodom, pôvodne bola založená v roku 1962 bývalým premiérom Takeom Fukudom a vedená ďalšími bývalými premiérmi Džuničiróm Koizumim a Joširom Morim. Jej členom bol aj premiér Šinzó Abe.
 Heisei bola založená bývalým premiérom Šigeruom Jošidom, od roku 2009 ju vedie Fukuširo Nukaga. Ide o keynesiánsku, pravicovo-liberálnu a pro-čínsku frakciu, podporujú ju robotníci a farmári. 
 Kōchikai bola zodpovedná za ekonomický vývoj krajiny medzi rokmi 1960-1988, je konzervatívnejšia než Heisei, podporujú ju byrokracia a úradníci, tiež ju zakladal Jošida.
 Shisuikai je považovaná za najpravicovejšiu frakciu, hoci ideologicky je tiež keynesiánska a pravicovo-liberálna, v súčasnosti však nejestvuje, keďže jej členovia odišli do Novej ľudovej strany.

Premiéri za LDP v 21.storočí

Referencie

Externé odkazy 
 Oficiálna stránka strany
 Stránky venované LDP na stránke denníku JapanTimes.jp

Politické strany v Japonsku
Organizácie založené v 1955
Konzervatívne strany